CELEX: 32007R0915
Language: mt
Date: 2007-07-31 00:00:00
Title: Regolament tal-Kummissjoni (KE) Nru 915/2007 tal- 31 ta’ Lulju 2007 li jemenda r-Regolament (KE) Nru 622/2003 li jistabbilixxi l-miżuri sabiex jiġu implimentati l-istandards bażiċi komuni dwar is-sigurtà fl-avjazzjoni (Test b’relevanza għaż-ŻEE)

1.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 200/3
            
         REGOLAMENT TAL-KUMMISSJONI (KE) Nru 915/2007
   tal-31 ta’ Lulju 2007
   li jemenda r-Regolament (KE) Nru 622/2003 li jistabbilixxi l-miżuri sabiex jiġu implimentati l-istandards bażiċi komuni dwar is-sigurtà fl-avjazzjoni
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 2320/2002 tal-Parlament Ewropew u tal-Kunsill tas-16 ta’ Diċembru 2002 li jistabbilixxi regoli komuni fil-qasam tas-sigurtà fl-avjazzjoni ċivili (1), u b’mod partikolari l-Artikolu 4(2) tiegħu,
   Billi:
   
               (1)
            
            
               Skond ir-Regolament (KE) Nru 2320/2002, il-Kummissjoni mitluba tadotta miżuri biex jiġu implimentati l-istandards bażiċi komuni tas-sigurtà fl-avjazzjoni fil-Komunità kollha. Ir-Regolament tal-Kummissjoni (KE) Nru 622/2003 ta’ l-4 ta’ April 2003 li jistabbilixxi l-miżuri sabiex jiġu implimentati l-istandards bażiċi komuni dwar is-sigurtà fl-avjazzjoni (2) kien l-ewwel att li jistabbilixxi miżuri bħal dawn.
            
         
               (2)
            
            
               Il-miżuri pprovduti bir-Regolament (KE) Nru 622/2003 dwar ir-restrizzjoni ta’ likwidi ttrasportati minn passiġġieri li jaslu fuq titjiriet minn pajjiżi terzi u li jittrasferixxu f'ajruporti Komunitarji għandhom jiġu riveduti fid-dawl ta’ żviluppi tekniċi, implikazzjonijiet operattivi fl-ajruporti u l-impatt fuq il-passiġġieri.
            
         
               (3)
            
            
               Ir-Regolament (KE) Nru 622/2003 għandu għalhekk jiġi emendat skond dan.
            
         
               (4)
            
            
               Minn reviżjoni bħal din deher li restrizzjonijiet fuq likwidi ttrasportati minn passiġġieri li jaslu fuq titjiriet minn pajjiżi terzi u li jittrasferixxu f'ajruporti Komunitarji joħolqu diffikultajiet operattivi f'dawn l-ajruporti u jikkaġunaw inkonvenjenza għall-passiġġieri kkonċernati;
            
         
               (5)
            
            
               Żviluppi fit-teknoloġija ta’ l-iskrining għandhom, fiż-żmien xieraq, jipprovdu soluzzjonijiet għal dawn il-problemi iżda, sakemm soluzzjonijiet tekniċi jsiru disponibbli, għandhom jiġu applikati miżuri temporanji skond ir-Regolament (KE) Nru 1546/2006. Ir-Regolament (KE) Nru 622/2003 għandu jiġi emendat skond dan.
            
         
               (6)
            
            
               F'konformità mar-Regolament (KE) Nru 2320/2002, il-miżuri stipulati fl-Anness tar-Regolament (KE)Nru 622/2003 ġew ikklassifikati u ma ġewx ippubblikati. L-istess japplika b’mod neċessarju għal kwalunkwe att li jemenda.
            
         
               (7)
            
            
               Il-miżuri previsti f'dan ir-Regolament huma skond l-opinjoni tal-Kumitat dwar is-Sigurtà ta’ l-Avjazzjoni Ċivili,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (KE) Nru 622/2003 huwa emendat kif stipulat fl-Anness ta’ dan ir-Regolament.
   L-Artikolu 3 ta’ dan ir-Regolament għandu japplika fir-rigward tan-natura kunfidenzjali ta’ dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 31 ta’ Lulju 2007
      
         
            Għall-Kummissjoni
         
         Jacques BARROT
         
            Membru tal-Kummissjoni
         
      
   
   
      (1)  ĠU L 355, 30.12.2002, p. 1. Ir-Regolament kif emendat l-aħħar mir-Regolament (KE) Nru 849/2004 (ĠU L 158, 30.4.2004, p. 1, kif korrett bil-ĠU L 229, 29.6.2004, p. 3).
   
      (2)  ĠU L 89, 5.4.2003, p. 9. Ir-Regolament kif emendat l-aħħar bir-Regolament (KE) Nru 437/2007 (ĠU L 104, 21.4.2007, p. 16).
   
      ANNESS
      Skond l-Artikolu 1 l-Anness huwa sigriet u ma għandux jiġi ppubblikat fil-Ġurnal Uffiċjali ta' l-Unjoni Ewropea.